Ниғмәтуллин Урал Миңлебай улы

Ниғмәтуллин Урал Миңлебай улы (8 март 1961 йыл) — «Башҡортостан» дәүләт телерадиокомпанияһы хеҙмәткәре, йырсы. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2008). 

 Биографияһы 
Урал Миңлебай улы Ниғмәтуллин 1961 йылдың 8 мартында Башҡорт АССР-ының Ғафури районы Сәйетбаба ауылында тыуған. Урындағы мәктәптән һуң 1979 йылда үҙ аллы хеҙмәт эшмәкәрлеген башлай, артабан Совет Армияһы сафында хәрби хеҙмәттә була.

1985 йылда Стәрлетамаҡ мәҙәниәт-ағартыу училищеһының (хәҙер мәҙәниәт техникумы) хор-дирижер бүлеген тамамлай һәм 1986 йылдан Ғафури район мәҙәниәт йортонда эшләй.

Төп хеҙмәтенән айырылмай 1994 йылда ситтән тороп Башҡорт дәүләт университетының башҡорт филология һәм журналистика факультетын тамамлайСайт «Единый портал башкирской культуры и произведений искусства». Исполнители: Нигматуллин Урал Минибаевич .

1995 йылда «Башҡортостан» дәүләт телерадиокомпанияһы үткәргән ижади конкурста ҡатнаша һәм уның һөҙөмтәһендә радио тапшырыуҙары студияһына музыкаль мөхәррир итеп эшкә ҡабул ителә. Бер ни тиклем ваҡыттан «Ижад» әҙәби-музыкаль берекмәһе етәксеһе итеп тәғәйенләнә. 2010 йылдан «Ашҡаҙар» радиоһы комментаторы һәм мөхәррире«Ашҡаҙар» радиоһы сайты. Мөхәрририәт: Урал Ниғмәтуллин, мөхәррир .

Урал Ниғмәтуллин шулай уҡ башҡорт халыҡ йырҙарын һәм төрлө осор композиторҙары әҙәрҙәрен оҫтә башҡарыусы булараҡ та республикала танылыу алған.

 Йәмәғәт эшмәкәрлеге 
 «Башҡортостан» дәүләт телерадиокомпанияһының профсоюз комитеты ағзаһы.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2009)
 Башҡортостан Республикаһы Мәҙәниәт министрлығының Маҡтау грамоталары
 Башҡортостан Республикаһы Профсоюздар федерацияһы Маҡтау грамоталары

 Репертуары 
 Халыҡ йырҙары 
 Уйыл
 Ильяс
 Ҡырҡты тау 
 Асыуланма 
 Бөрлөгән 
 Гармун 
 Йәнем, бәғрем 
 Наласа 
 Таң йыры 
 Ырымбур-Силәбе 
 Яратҡан йәремә 
 Композиторҙар әҫәрҙәре 
 Нишләйем (Фәсил Әхмәтов музыкаһы, Әхмәт Йәркәй һүҙҙәре) 
 Һиңә Риф Арыҫлан музыкаһы, Радик Хәкимйән һүҙҙәре)

 Иҫкәрмәләр 

 Һылтанмалар 
 Сайт «Единый портал башкирской культуры и произведений искусства». Исполнители: Нигматуллин Урал Минибаевич    
 «Ашҡаҙар» радиоһы сайты. Мөхәрририәт: Урал Ниғмәтуллин, мөхәррир 

Категория:Башҡорт дәүләт университетын тамамлаусылар
Категория:Башҡортостан журналистары
Категория:XX быуат журналистары
Категория:XXI быуат журналистары
Категория:Шәхестәр:«Башҡортостан» ТРК
Категория:Башҡортостан Республикаһының атҡаҙанған матбуғат һәм киң мәғлүмәт хеҙмәткәрҙәре
Категория:Йырсылар
Категория:XX быуат йырсылары
Категория:XXI быуат йырсылары